**NOTĂ INFORMATIVĂ**

la proiectul proiectul hotărârii Guvernului cu privire la aprobarea proiectului de lege pentru modificarea Legii voluntariatului nr.121/2010

|  |
| --- |
| **1. Denumirea autorului și, după caz, a participanților la elaborarea proiectului** |
|  Proiectul a fost elaborat de către Ministerul Afacerilor Interne. |
| **2. Condițiile ce au impus elaborarea proiectului de act normativ și finalitățile urmărite** |
|  Despre importanța dezvoltării voluntariatului este menționat într-o serie de acte şi rezoluții internaționale, prin care se recunoaște voluntariatul ca o componentă de bază în lupta cu diverse provocări, cum ar fi reducerea sărăciei, schimbările climaterice, dezvoltarea durabilă, abilitatea tinerilor etc.  Guvernele sunt încurajate să integreze în societate voluntariatul, să creeze un mediu sigur şi favorabil pentru voluntari, stimulând adoptarea de bune practici în managementul voluntarilor. Astfel, prezentul proiect a fost elaborat în scopul executării acțiunii nr. 6.8 din Planul de acțiuni al Guvernului pentru anul 2023, aprobat prin Hotărârea Guvernului nr. 90/2023. Fenomenul de voluntariat în Republica Moldova necesită a fi dezvoltat în domeniul protecției civile și apărării împotriva incendiilor, reieșind din specificul activităților pentru aceste categorii de voluntari. Intemperiile înregistrate pe parcursul ultimilor ani, au demonstrat că populația nu este pregătită să reacționeze în cazul producerii situațiilor excepționale şi situațiilor de urgență. În cazul în care ar fi existat voluntari pregătiți, consecințele acestor situații ar fi fost mult mai reduse. Dezvoltarea politicilor de voluntariat în domeniile situațiilor excepționale şi de urgență constituie o ramură importantă și actuală, ce are ca scop promovarea şi facilitarea participării persoanelor în spiritul solidarității civice la activitatea de voluntariat.  Voluntariatul trebuie privit ca o resursă publică indispensabilă acțiunii statului ce poate oferi soluții rapide și eficiente pentru nevoile comunității. De cele mai multe ori, voluntarii pot veni în sprijinul autorităților publice, de nivel național ori local, prin desfășurarea unor activități în folosul societății și al cetățenilor, la caz, în domeniul protecției civile și apărării împotriva incendiilor.  Un domeniu care necesită atenție este amplificarea activităților de voluntariat, bazându-se pe suportul voluntarilor oferit echipelor de salvatori şi pompieri din teritoriu, în contribuția la implicarea comunității, în vederea protejării cetăţenilor şi bunurilor acestora. În vederea asigurării protecţiei populaţiei de la producerea incendiilor şi altor situaţii excepţionale în localităţile rurale, situate la distanţe mari faţă de subdiviziunile de salvatori şi pompieri atestaţi, necesitatea dezvoltării şi promovării principiilor de voluntariat este primordială. Este de menţionat că, urmare lansării în anul 2013 a Programului de consolidare a serviciului salvatori şi pompieri în localitățile rurale ale Republicii Moldova, au fost create 80 posturi teritoriale de salvatori şi pompieri, inclusiv pe bază de voluntariat, care asigură intervenţiile în circa 290 de localităţi. Doar pe parcursul primului semestru al anului 2023, pe teritoriul Republicii Moldova au fost desfășurate 10 048 misiuni de serviciu ale echipelor de intervenţie, în vederea lichidării consecințelor situaţiilor de urgenţă şi excepționale, dintre care 586 de către posturile teritoriale de salvatori şi pompieri voluntare. Totodată, pot fi evidenţiate şi problemele cu care se confruntă autorităţile publice locale la crearea şi întreţinerea acestor posturi, şi anume: lipsa surselor financiare pentru construcţia sau reparaţia edificiilor, mentenanţa tehnicii de intervenţie şi întreținere a efectivului, insuficienţa persoanelor voluntare în vederea implicării la intervenții în caz de incendii sau alte situaţii de urgenţă, toate acestea contribuind la sistarea activităţii posturilor din localităţile Căinarii Vechi, Drăgănești, Mihăileni, Borceac, Bulboaca, Ciuciuleni, Chișcăreni, Dubăsarii Vechi, Djoltai, Ghetlova, Cuizăuca, Ignăţei și Sărăteni. Comparativ, în unele țări precum Franța, serviciul de protecție civilă al populației este format în proporție de 80% din voluntari și doar 20% din personal remunerat. În Austria activează peste 300 mii de voluntari pe lângă serviciile profesioniste, iar în Germania sunt peste un milion de voluntari repartizați în 24 de mii de servicii voluntare de pompieri. Remarcăm că, serviciile (posturile) teritoriale de salvatori şi pompieri exercită activităţi specifice în domeniul protecției civile, apărării împotriva incendiilor, prevenirii şi lichidării consecințelor situaţiilor de urgenţă şi excepţionale, care presupun anumite riscuri profesionale sporite pentru viaţa şi sănătatea angajaţilor. În conformitate cu prevederile art. 7 lit. g) din Legea voluntariatului nr. 121/2010, instituţia gazdă este responsabilă de asigurarea neadmiterii voluntarilor la prestarea unor munci periculoase sau care pot dăuna vieţii şi sănătăţii acestora.  În opinia noastră, această prevedere creează dificultăți de participare a voluntarilor la oferirea serviciilor în domeniul protecției civile și apărării împotriva incendiilor.  Astfel, propunem exceptarea acestor prevederi de la norma stabilită, în scopul asigurării modalității de implicare a voluntarilor în activităţi cu risc sporit. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
|  Proiectul nu are drept scop transpunerea unor prevederi din legislația Uniunii Europene. |
| **4. Principalele prevederi ale proiectului și evidențierea elementelor noi** |
|  Proiectul prevede modificarea art. 2 din Legea voluntariatului nr. 121/2010, implicit includerea în noţiunea „*Domenii de utilitate publică”* a activității în domeniul protecției civile și apărării împotriva incendiilor.  Având în vedere specificul activităților prestate în cadrul serviciilor (posturilor) de salvatori şi pompieri, se propune exceptarea de la normele art. 7 lit. g) privind neadmiterea voluntarilor la prestarea unor sctivități periculoase sau care pot dăuna vieţii şi sănătăţii acestora.  Impactul social urmărit de proiectul actului normativ constă în promovarea mai eficientă a voluntariatului în domeniul protecției civile și apărării împotriva incendiilor.  Totodată, aprobarea prezentului proiect va îmbunătăți nivelul eficienței serviciilor de utilitate publică acordate, în scopul încurajării cetăţenilor să desfăşoare activitiăţi de voluntariat în domeniul protecției civile și apărării împotriva incendiilor , iar reieșind din specificul activităților menționate, activitatea acestora urmează a fi desfășurată în baza unui cadru de reglementare distinct domeniului protecției civile și apărării împotriva incendiilor.  |
| **5. Fundamentarea economico-financiară** |
|  Eventuala aprobare a proiectului nu va implica cheltuieli financiare suplimentare din bugetul de stat. |
| **6. Modul de încorporare a actului în cadrul normativ în vigoare** |
|  Proiectul se încorporează în sistemul actelor normative și nu necesită modificarea altor acte normatie.  |
| **7. Avizarea și consultarea publică a proiectului** |
|  În conformitate cu prevederile Legii nr. 100/2017 cu privire la actele normative și art. 9 din Legea nr. 239/2008 privind transparenţa în procesul decizional, pe pagina web oficială a Ministerului Afacerilor Interne și pe portalul consultativ https://particip.gov.md/ro/document/stages/proiectul-hotararii-guvernului-cu-privire-la-aprobarea-proiectului-de-lege-cu-privire-la-modificarea-legii-voluntariatului-nr-1212010/10657 a fost plasat spre consultare proiectul de act normativ.  Proiectul a fost avizat de către Ministerul Sănătății, Ministerul Educației și Cercetării, Ministerul Finanțelor și Congresul Autorităților Locale din Republica Moldova, care au prezentat lipsa de obiecții sau propuneri, și Ministerul Muncii și Protecției Sociale, care a prezentat propuneri de ordin tehnic, fiind acceptate în totalitate și sunt incluse în Sinteza obiecțiilor și propunerilor.  |
| **8. Constatările expertizei anticorupție** |
|  Raportul de expertiză anticorupție nr. ELO23/9148 din 25.10.2023 (remis prin scrisoarea nr.06/2/16850 din 25.10.2023). Proiectul promovează interesul public privind adoptarea de bune practici în managementul voluntarilor prin participarea voluntarilor la oferirea serviciilor în domeniul situațiilor de urgență şi situațiilor excepționale. Potrivit autorului: *„Impactul social urmărit de proiectul actului normativ constă în promovarea mai eficientă a voluntariatului în domeniul protecției civile și apărării împotriva incendiilor.”*  |
| **9. Constatările expertizei de compatibilitate** |
| - |
| **10. Constatările expertizei juridice** |
|  Proiectul a fost supus expertizei juridice. Toate obiecțiile înaintate prin avizul Ministerului Justiției nr. 04/1-8749 din 09.10.2023, au fost luate în considerare și sunt incluse în Sinteza obiecțiilor și propunerilor. |
| **11. Constatările altor expertize** |
|  |

 **Ministrul afacerilor interne Adrian EFROS**